 Ceergaabo-SLpost- Wasiirka Wasaaradda Gaadiidka iyo Horumarinta Jidadka Somaliland Cabdilaahi Abokor Cismaan ayaa furay 42 KM oo ka mid ah jidka isku xidha Gobolada Togdhheer iyo Sanaag oo dhismihiisu dhamaaday, jidkaas oo dhererkiisu dhan yahay 284 KM waxa iyana hore loo dhamaystiray 94 KM shaqadan waxaa dhisaaya oo gabi ahaanba gacanta ku haysa Wasaaradda Gaadiidka iyo Horumirinta Jidadka oo kaashanaysa Hayadda Horumarinta Wadooyinka Somaliland, ilaa hada lacagta ku baxday ayaa ah 22 milyan oo dollar. 